President praat Sondagaand | Die Son
President praat Sondagaand
Deur eie verslaggewerSondag, Junie 27, 2021 20:00
Pres. Cyril Ramaphosa praat met die land na 'n naweek van meetings. ~ DailySun
PRES. CYRIL RAMAPHOSA sal die land Sondagaand weer toespreek.
Die aankondiging is Saterdag gemaak kort na 'n spesiale nasionale corona-virusbevelsraad vergadering.
'n Persverklaring deur die regering lees: "Die vergadering het 'n verslag van wetenskaplikes ontvang oor die voorkoms van die Delta-variant in Suid-Afrika.
"Weens die verwikkelinge vergader die nasionale gesamentlike operasionale en intelligensie-strukture oftewel NatJoins Saterdagmiddag. Hulle sal voorstelle maak vir die land se reaksie op die Delta-variant en die toename in Covid-19-infeksies."
Die nasionale corona-virusbevelsraad het Sondag weer vergader, waarna daar 'n vergadering was van die presidensiële koordineringsraad, wat die premiers van die nege provinsies en burgemeesters van die metro-munisipaliteite en tradisionele leiers sal bywoon.
Hierna sal 'n spesiale kabinetsvergadering plaasvind met die president wat die land Sondag 27 Junie omstreeks 20:00 toespreek, oor die jongste verwikkelinge en enige veranderinge in lockdown-regulasies.